หลักคำสอนใดของพระพุทธเจ้าว่าด้วยการวางแผนการเงิน
ก. สติปัฏฐาน 4
ข. ขันธ์ 5
ค. มรรคมีองค์ 8
ง. โภควิภาค 4
ข้อที่ถูกต้องได้แก่ ง.  

เพราะว่า โภควิภาค 4 เป็นหลักคำสอนทางพุทธศาสนาที่สอนให้รู้จักแบ่งทรัพย์สินออกเป็น 4 ส่วน เพื่อชีวิตที่ไม่ขัดสนทั้งในปัจจุบันและในอนาคต หลักการก็คือ รายได้ที่ได้มานั้น ให้แบ่งเป็น 4 ส่วน (หรือคิดเป็นร้อยละ 25 ต่อ 1 ส่วนนั้นเอง) โดยเมื่อแบ่งแล้ว ให้วางแผนดังนี้

1 ส่วน เพื่อใช้เลี้ยงดูตน และคนที่ควรบำรุง เช่น สามี ภรรยา ลูก หลาน บุพการี และไว้ทำประโยชน์ เช่น ทำบุญ ทำทาน ในชีวิตประจำวัน

2 ส่วน ใช้ลงทุนเพื่อประกอบการงาน ขยายความก็คือ การนำเงินร้อยละ 50 ที่เราหาได้ มาหาวิธีทำให้ออกดอกออกผล เช่น ลงทุนในกองทุนรวม ลงทุนในหุ้น อสังหาฯ หรือลงทุนในกิจการที่เราชำนาญนั้นเองครับ

1 ส่วน กันไว้เพื่อเป็นเงินฉุกเฉินในยามจำเป็น กรณีที่เกิดสิ่งที่ไม่คาดคิด เช่นเกิดอุบัติเหตุ มีเหตุให้ต้องออกจากงาน

รวมความก็คือ ร้อยละ 25 เอามาใช้จ่าย ร้อยละ 50 เอาไปลงทุน และที่เหลืออีกร้อยละ 25 กันไว้ใช้เผื่อฉุกเฉิน
ความรู้ทางการเงิน